cyanic-selkie/wikianc huggingface dataset:
Κώστας Σισμάνης
Ο Κώστας Σισμάνης (1924-1991) ήταν Έλληνας αθλητικογράφος και από τους πρώτους παρουσιαστές και πρωτεργάτες της ελληνικής τηλεόρασης. Εργάστηκε στον αθηναϊκό αθλητικό Τύπο και ήταν συνιδρυτής της ιστορικής αθλητικής εφημερίδας Φως των Σπορ. Στη συνέχεια παρουσίασε και επιμελήθηκε δελτία ειδήσεων και αθλητικές εκπομπές στην τηλεόραση. Μεταξύ άλλων υπήρξε διευθυντής Ειδήσεων και Επικαίρων στην ΥΕΝΕΔ και ανταποκριτής του BBC.
Πορεία
Γεννήθηκε το 1924 και σπούδασε νομικά στη Γιουγκοσλαβία. Συνεργάστηκε τόσο με πολιτικές όσο και με αθλητικές εφημερίδες.
Ως δημοσιογράφος αθλητικών γεγονότων ήταν (1952) διευθυντής στην δεκαπενθήμερη εφημερίδα του Παναθηναϊκού με τίτλο το όνομα της ομάδας και έπειτα συνεργάστηκε με την Αθλητική Ηχώ και το μηνιαίο περιοδικό Αθλητικά Χρονικά. Το 1955 ίδρυσε μαζί με τον Θεόδωρο Νικολαΐδη με την ονομασία Αθλητικόν Φως. Το 1966 έγινε ένας από τους πρώτους παρουσιαστές ειδήσεων στην ΤΕΔ, στο ΕΙΡ και στην ΥΕΝΕΔ στην ελληνική τηλεόραση, καθώς παρουσίασε για πρώτη φορά και επί αρκετά χρόνια δελτίο ειδήσεων, την Ηχώ των γεγονότων (ΕΙΡ), την Ελληνική και ξένη επικαιρότης (στην ΤΕΔ) και μετά το 1969 το δελτίο ειδήσεων Τηλεφημερίς και άλλες εκπομπές, κυρίως αθλητικού περιεχομένου. Έχοντας εργαστεί ως ανταποκριτής στο BBC, επιμελήθηκε και εκπομπές διεθνούς επικαιρότητας, όπως την ανάλυση των διεθνών θεμάτων γενικού ενδιαφέροντος μέσω του πρακτορείου OPITN, με την εκπομπή της ΤΕΔ Κινητός ρεπόρτερ το 1969. Το 1974 παρουσίασε την εκπομπή με τίτλο Επί των επάλξεων, μια εκπομπή που παρουσίαζε την στρατιωτική ιστορία της νεότερης Ελλάδας και το 1978 την πρωτοποριακή αθλητική εκπομπή Αθλητικό Απόγευμα στην ΥΕΝΕΔ, όπου παρουσίαζε μεταξύ άλλων για πρώτη φορά ολοκληρωμένες φάσεις ποδοσφαιρικών αγώνων, συνεντεύξεις και στιγμιότυπα από μέρος ιπποδρομιών, πυγμαχικούς αγώνες και αγώνες στίβου.
Στην τηλεόραση επίσης είχε την ιδέα για το πρώτο τηλεοπτικό σίριαλ, Το σπίτι με τον φοίνικα (1970).
Απεβίωσε στις 9 Ιουλίου 1991.
Εξωτερικοί σύνδεσμοι
Σισμανης Σισμανης
Εύα Κλάιν
Η Εύα Κλάιν (γεννηθείσα ως Εύα Φίσερ στις 22 Ιανουαρίου 1925) είναι Ουγγρο-Σουηδή επιστήμονας, γνωστότερη για την ανακάλυψη των κυττάρων «φονιάδων» ΝΚ (natural killer) και τις έρευνες για το λέμφωμα του Μπέρκιττ  στη δεκαετία του 1960. Γεννήθηκε στην Ουγγαρία το 1925, εγκατέλειψε τη χώρα, φεύγοντας στη Σουηδία το 1947 και έκτοτε εργάστηκε στο Ινστιτούτο Καρολίνσκα. Η ζωή της και οι επαγγελματικές επιλογές της ως νεαρής Εβραίας, περιορίζονταν λόγω φυλετικών διακρίσεων, καθώς κρυβόταν για να επιζήσει κατά τη διάρκεια της Γερμανικής κατοχής. Όντας ιατρός με διδακτορικό στη βιολογία, εργάστηκε στην ιολογία και την ανοσολογία του καρκίνου. Συνεργάστηκε στενά με το σύζυγό της, Τζορτζ Κλάιν. Το ζεύγος θεωρείται ότι έθεσε τα θεμέλια της ανοσολογίας του καρκίνου.
Νεανικά χρόνια και εκπαίδευση
Η Εύα Φίσερ γεννήθηκε στις 22 Ιανουαρίου του 1925 στη Βουδαπέστη, στην Ουγγαρία, γόνος ευυπόληπτης Εβραϊκής οικογένειας. Μαθήτευσε σε ιδιωτικό σχολείο, δείχνοντας ενδιαφέρον στον αθλητισμό, το θέατρο και την επιστήμη (εμπνεόμενη από τη ζωή και το έργο της Μαρίας Κιουρί). Μετά την ολοκλήρωση της μαθητικής της ζωής, ο αντισημιτισμός και οι διώξεις των Εβραίων κατά τη Γερμανική κατοχή περιόρισαν τις επαγγελματικές τις επιλογές.
Η Φίσερ φοιτούσε στην Ιατρική Σχολή του Πανεπιστημίου της Βουδαπέστης και το διάστημα μεταξύ 1944 – 1945 κρυβόταν μαζί με αρκετά μέλη της οικογένειάς της στο Ιστολογικό Ινστιτούτο του Πανεπιστημίου της Βουδαπέστης. Ο Γιάνος Σίρμαϊ τους βοήθησε, προμηθεύοντάς τους και με πλαστά έγγραφα. Το όνομα του Σίρμαϊ συμπεριλαμβάνεται στους τιμώμενους Δίκαιους των Εθνών του Ιδρύματος Γιαν Βασσέμ. Η Φίσερ διέκοψε τις σπουδές της στην Ιατρική για την υποκριτική και το θέατρο, αλλά τελικά επέστρεψε στην Ιατρική.
Επιπλέον, το Πανεπιστήμιο της Νεμπράσκα (το 1993) και της Πολιτείας του Οχάιο (το 2003) της έχουν απονείμει τιμητικά τίτλους σπουδών.
Καριέρα
Η Κλάιν έγινε βοηθός καθηγητή στο Ινστιτούτο Καρολίνσκα το 1948 και έλαβε έδρα το 1979. Καθιέρωσε δικούς της ερευνητικούς τομείς από το 1948, με τον Τόρμπγιορν Κάσπερσσον του Τμήματος Κυτταρικής Έρευνας και Γενετικής του Ινστιτούτου Καρολίνσκα να την ενθαρρύνει. Η συνεργασία με το σύζυγό της ήταν στενή καθ' όλη τη διάρκεια της καριέρας της.
Η Εύα Κλάιν δημοσίευσε περισσότερες από 500 ερευνητικές εργασίες και θήτευσε ως εκδότης του επιστημονικού περιοδικού, «Σεμινάρια στη Βιολογία του Καρκίνου».
Προσωπική Ζωή
Τόσο η Εύα όσο και ο σύζυγός της Τζορτζ Κλάιν, εργάζονταν παράλληλα με τις σπουδές τους στην Ιατρική στη Στοκχόλμη. Απέκτησαν τρία τέκνα: Ο μεγαλύτερος έγινε μαθηματικός, ενώ οι δύο νεότερες κόρες, έγιναν αντίστοιχα ιατρός και θεατρικός συγγραφέας. Η Εύα Κλάιν υπερασπίστηκε τη διδακτορική της διατριβή όντας οκτώ μηνών έγκυος στο δεύτερο παιδί της. Ακόμη και με τη βοήθεια τρίτων, η διαχείριση της επιστημονικής της καριέρας, παράλληλα με της οικογένειάς της ήταν ένας αγώνας. Η ίδια δήλωσε ότι ο σύζυγός της δεν τη βοηθούσε ούτε στις δουλειές του νοικοκυριού ούτε στην ανάπτυξη των παιδιών τους.
Μετά τη σύνταξή της η Εύα Κλάιν συνέχισε να υποστηρίζει φοιτητές ιδιαίτερα για την επιλογή των ερευνητικών τους ενδιαφερόντων, διατηρώντας τιμητικά τον τίτλο και την εποπτεία της ερευνητικής της ομάδας. Ένα ακόμη από τα πολλά ενδιαφέροντά της είναι η μετάφραση Ουγγρικής ποίησης στα Σουηδικά. Σε συνέντευξη που παραχώρησε για ραδιοφωνικό σταθμό της Σουηδίας τον Νοέμβριο του 2015, είπε ότι η συνεχής εργασία της τη διατηρεί νέα ακόμη και στην ηλικία των 90 ετών.
Το ζεύγος των Κλάιν ανέλαβε από κοινού και κατά μόνας, πρωτοπόρα ερευνητική δουλειά σε ένα ευρύ πεδίο αναφορικά με την ανοσολογία του καρκίνου και τον τρόπο που η κακοήθης λειτουργία των καρκινικών κυττάρων μπορεί να υπονομευτεί από τα γονίδια των φυσιολογικών κυττάρων.
Επιτεύγματα και διακρίσεις
Τη δεκαετία του 1960, η Εύα Κλάιν ανέπτυξε κυτταρικές καλλιέργειες για το λέμφωμα του Μπέρκιττ,που χρησιμοποιούνται και σήμερα.
Τη δεκαετία του 1970, η Εύα Κλάιν και οι ερευνητικές της ομάδες διερευνούσαν αν υπήρχε συσχετισμός μεταξύ των λεμφοκυττάρων και της καταστολής των καρκινικών όγκων. Η Εύα συνέχισε την έρευνά της σε ένα πεδίο που θεωρούσε κρίσιμο σε αντίθεση με άλλα μέλη της επιστημονικής κοινότητας. Μαζί με τον καθηγητή Χανς Βίγκτσελλ, συνεπέβλεπε τους φοιτητές Ρολφ Κίσλιγκ, Χιου Προς και Μίκαελ Γιόνταλ. Αυτή η ερευνητική ομάδα ανακάλυψε ένα μοναδικό τύπο λεμφοκυττάρων που ήταν υπεύθυνος για άμεση κυτοτοξικότητα. Τα εν λόγω λευκοκύτταρα είχαν δηλαδή την ιδιότητα να «σκοτώνουν» τα κύτταρα των καρκινικών όγκων ή τα κύτταρα που είχαν μολυνθεί από ιούς. Η Κλάιν τα ονόμασε «κύτταρα φυσικούς φονιάδες» (Natural Killer cells).
H Κλάιν ενδιαφερόταν από καιρό για την ιολογία και την ανοσολογία, μελετώντας το ρόλο του ιού Έπστιν-Μπαρ στο Λέμφωμα Μπέρκιττ.
Η Κλάιν έγινε μέλος της Σουηδικής Βασιλικής Ακαδημίας των Επιστημών το 1987 και της Ουγγρικής Ακαδημίας Επιστημών το 1993. Το 2013 την ενέταξε στους κόλπους της και ο Αμερικανικός Οργανισμός της Ακαδημίας Ερευνών του Καρκίνου.
Το 1975, το Αμερικανικό Ινστιτούτο Ερευνών του Καρκίνου καθιέρωσε το βραβείο Ουίλλιαμ Μπ. Κόουλεϋ για Διακεκριμένη προσφορά στην Έρευνα στην Ανοσολογία Καρκινικών Όγκων. Το αρχικό βραβείο που εγκαινίασε το θεσμό, μοιράστηκε σε 16 επιστήμονες που θεωρούνται οι θεμελιωτές της ανοσολογίας του καρκίνου. Σε αυτή τη διακεκριμένη ομάδα επιστημόνων συμπεριλαμβάνεται η Εύα και ο Τζορτζ Κλάιν. Το βραβείο τους είχε την επισήμανση «για την ανακάλυψη εξειδικευμένων αντιγόνων καρκινικών όγκων σε ποντίκια και για την πιο ενδελεχή ανοσολογική ανάλυση ανθρώπινου καρκίνου, του Λεμφώματος Μπέρκιττ».
Το 2005, οπότε και το ζεύγος Κλάιν έκλεισε τα 80 έτη, οι επιστήμονες του Ινστιτούτου Καρολίνσκα, καθιέρωσαν το Ίδρυμα Τζορτζ και Εύας Κλάιν, συμπεριλαμβανομένης και μιας γενναίας δωρεάς από το Ινστιτούτο Ερευνών του Καρκίνου.
Το 2010 απονεμήθηκε στην Κλάιν, το Ασημένιο Μετάλλιο Ιατρικής Έρευνας για το 2010.
Παραπομπές
Κατηγορία:Ούγγροι ιατροί Κατηγορία:Σουηδοί ιατροί
Παγκύπριο πρωτάθλημα ποδοσφαίρου γυναικών 2019-20
Το Παγκύπριο πρωτάθλημα ποδοσφαίρου γυναικών 2019-20 αποτέλεσε το 22ο πρωτάθλημα του Παγκυπρίου πρωταθλήματος ποδοσφαίρου γυναικών. Το πρωτάθλημα διακόπηκε μετά την 21η αγωνιστική λόγω των μέτρων για την αντιμετώπιση της πανδημίας κορωνοϊού στην Κύπρο. Δεν αναδείχθηκε πρωταθλήτρια ομάδα.
Σύστημα διεξαγωγής
Στο Παγκύπριο πρωτάθλημα γυναικών 2019-20 συμμετείχαν 10 ομάδες.
Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 18 αγωνιστικών (Α΄ φάση) οι ομάδες συμμετείχαν σε 2 ομίλους (ανάλογα με τη θέση τους) και έδωσαν αγώνες κατάταξης (Β΄ φάση). Στους αγώνες αυτούς μεταφέρθηκαν τα αποτελέσματα, οι βαθμοί και τα τέρματα της Α΄ φάσης. Οι ομάδες στις θέσεις 1-5 διαγωνίστηκαν για την κατάκτηση του πρωταθλήματος. Οι ομάδες θα αναμετριόνταν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυσσόταν η ομάδα που θα συγκέντρωνε τους περισσότερους βαθμούς. Η πρωταθλήτρια ομάδα θα εξασφάλιζε τη συμμετοχή της στο ΟΥΕΦΑ Τσάμπιονς Λιγκ Γυναικών 2020-21.
Οι ομάδες στις θέσεις 6-10 θα αναμετριόνταν αναμεταξύ τους από δύο φορές, μία εντός και μία εκτός έδρας.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το Παγκύπριο πρωτάθλημα ποδοσφαίρου γυναικών 2018-19, στο πρωτάθλημα της περιόδου 2019-20 συμμετέχουν η Γεροσκήπου FC Ladies, η Lakatamia FC, η Νέα Σαλαμίνα Αμμοχώστου και η Champions Ύψωνα. Δεν συμμετέχουν η Πάφια και το ΘΟΪ Λακατάμιας. Επιπλέον, Pyrgos Limassol Women FC πήρε τη θέση της Barcelona FA.
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που θα συμμετέχουν στο πρωτάθλημα και τα στάδια που θα χρησιμοποιούν.
Βαθμολογία
Η βαθμολογία της Α΄ φάσης ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια).
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων της Α΄ φάσης:
Ο πίνακας που ακολουθεί παρουσιάζει τα αποτελέσματα των αγώνων του Α΄ ομίλου μέχρι την ημέρα της διακοπής.
Βαθμολογία
Η βαθμολογία του Β΄ ομίλου μέχρι την ημέρα της διακοπής ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του Β΄ ομίλου μέχρι την ημέρα της διακοπής ήταν:
Πηγές
Κατηγορία:Παγκύπριο πρωτάθλημα ποδοσφαίρου γυναικών Κατηγορία:Εγχώρια ποδοσφαιρικά πρωταθλήματα 2019–2020
Γιουστίνα Σφιέντι-Ερσέτιτς
Καριέρα
Η Σφιέντι-Ερσέτιτς αγωνίστηκε στη σκυταλοδρομία 4 × 400 μ. στους Θερινούς Ολυμπιακούς Αγώνες του 2012 και του 2016. Στο ίδιο αγώνισμα κέρδισε το χάλκινο μετάλλιο στο Παγκόσμιο Πρωτάθλημα του 2017. Στο Ευρωπαϊκό Πρωτάθλημα του 2018 στο Βερολίνο, κέρδισε ένα ατομικό χρυσό και αργότερα βοήθησε επίσης την πολωνική ομάδα να κερδίσει το χρυσό, παρά το γεγονός ότι και οι δύο τελικοί είχαν διαφορά μεταξύ τους λιγότερο από δύο ώρες.
Τα ατομικά ρεκόρ της 400 μέτρα είναι 50,41 δευτερόλεπτα σε ανοιχτό στίβο (Βερολίνο, 2018) και 51,34 δευτερόλεπτα σε κλειστό στίβο (Τόρουν, 2021). το οποίο είναι ρεκόρ Πολωνίας.
Κάτω Βέρβενα Αρκαδίας
Τα Κάτω Βέρβενα είναι ένας μικρός οικισμός στους πρόποδες του όρους Ζάβιτσα, 5 χιλιόμετρα από το Άστρος Κυνουρίας. Είναι ο πρώτος οικισμός της πεδιάδας του Άστρους που συναντάμε ερχόμενοι από την Αθήνα. Αποτελεί τη χειμερινή κατοικία για τους περισσότερους από τους κατοίκους των ορεινών Βερβένων.
Μέχρι το 1927 ονομαζόταν Τσερένι. Κατόπιν, στις 20 Αυγούστου 1927 μετονομάστηκε σε Τημένιον, ονομασία που κράτησε μέχρι τις 13 Νοεμβρίου 1984, οπότε και πήρε τη σημερινή του ονομασία. μικρογραφία|αριστερά|Η παραλία Κάτω Βερβένων γνωστή και ως Παλιόχανο
Παραπομπές
Κατηγορία:Δήμος Βόρειας Κυνουρίας Κατηγορία:Χωριά του νομού Αρκαδίας
Καστελλίνα ιν Κιάντι
Το Καστελλίνα ιν Κιάντι (ιταλικά: Castellina in Chianti) είναι ιταλικός δήμος στην Επαρχία της Σιένα, στην περιφέρεια της Τοσκάνης.
Πορθμός του Ευρίπου
320px|thumb|right|Ο Πορθμός του Ευρίπου, όπου αριστερά είναι η [[Αττική και η Βοιωτία, και στη μέση ο Νότιος Ευβοϊκος. (άποψη από το διάστημα).]] Ο Πορθμός του Ευρίπου είναι στενή λωρίδα θάλασσας μεταξύ Εύβοιας και Στερεάς Ελλάδας. Στην πραγματικότητα πρόκειται για έναν μεγάλου μήκους πορθμό πλάτους 39 μέτρων, μήκους 40 και βάθους 8,5 μέτρα που συνδέει τον Βόρειο με τον Νότιο Ευβοϊκό Κόλπο. Ο Ευβοϊκός κόλπος, από το σημείο του πορθμού του Ευρίπου, όπου η παλαιά γέφυρα της Χαλκίδας, χωρίζεται στον Βόρειο και στο Νότιο Ευβοϊκό κόλπο, χαρακτηριζόμενοι έτσι μεταξύ τους και ως αμφίπυγοι όρμοι.
Καστελλίνα ιν Κιάντι
Παραπομπές
Κατηγορία:Δήμοι της Επαρχίας της Σιένα
Πορθμός του Ευρίπου
Παλίρροια
Η Παλίρροια του Ευρίπου είναι ένα σύνθετο μοναδικό φαινόμενο, οφειλόμενο στις παλιρροϊκές δυνάμεις που παρατηρείται μόνο στον πορθμό του Ευρίπου.
Η εξήγηση του συγκεκριμένου φαινομένου του ρεύματος του Ευρίπου απασχόλησε και τους αρχαίους Έλληνες και ειδικότερα τον Αριστοτέλη και τον Ερατοσθένη, καθώς και πολλούς άλλους επιστήμονες από τον 19-ο αιώνα και μετά. Σημαντική συνεισφορά στη μελέτη του φαινομένου κατέχουν οι Έλληνες Δημήτριος Αιγινήτης (1926) ο Υποπλοίαρχος Ανδρέας Α. Μιαούλης, Β.Ν. (1880) και ο βρετανός Υποναύαρχος Αρθούρος Μένσελ (Arthur Mansel), RN. Η έρευνα συμπληρώθηκε από μετρήσεις του Πανεπιστημίου Αθηνών στη Γλύφα (1981-1984).
Η εξήγηση που έχει δοθεί και έχει γίνει σήμερα αποδεκτή για το συγκεκριμένο χώρο είναι ότι το φυσικό παλιρροιακό κύμα στο Αιγαίο φθάνοντας στην Εύβοια ανατολικά, ένα μέρος του εισέρχεται στο Βόρειο Ευβοϊκό (από Β. της Εύβοιας) και ένα άλλο εισέρχεται στο Νότιο Ευβοϊκό (από Ν. της Εύβοιας). Λόγω όμως του διαφορετικού μήκους της διαδρομής, το μεν φυσικό παλιρροιακό κύμα που έρχεται από το Νότο φθάνει στο δίαυλο του Ευρίπου σε 1 ώρα και 15 λεπτά νωρίτερα του ερχόμενου από Βορρά. Εξ αυτού, φυσικό είναι οι νότιοι εισερχόμενοι υδάτινοι όγκοι ν΄ ανεβάζουν εκεί τη στάθμη κατά 30-40 εκατοστά και να δημιουργείται θαλάσσιο ρεύμα από Ν. προς Β. Μετά 6 ώρες, καθώς η άμπωτη διαδέχεται τη πλημμυρίδα, αντιστρέφονται οι συνθήκες και δημιουργείται αντίθετο ρεύμα, αφού στο Β. μέρος έχουν συσσωρευθεί μεγαλύτεροι υδάτινοι όγκοι. Όταν λοιπόν συμβαίνουν συζυγίες, οπότε η ένταση της παλίρροιας είναι μεγάλη, το ρεύμα του Ευρίπου παρουσιάζεται κανονικό. Όμως στους τετραγωνισμούς, όπου το ρεύμα είναι ασθενέστερο, τόσο η διαμόρφωση των ακτών, ο βυθός, οι υφιστάμενες καιρικές συνθήκες καθώς και άλλα βαρομετρικά αίτια συντελούν ώστε το ρεύμα να παρουσιάζεται ακανόνιστο.
Σημείωση
Λεπτομερείς ναυτιλιακές πληροφορίες για τον Ευβοϊκό κόλπο παρέχει ο Ελληνικός Πλοηγός 3ος τόμος, καθώς και οι χάρτες ελληνικής έκδοσης:
ΧΕΕ-313 Βόρειος Ευβοϊκός κόλπος, και ΧΕΕ-412 Νότιος Ευβοϊκός κόλπος.
Δείτε επίσης
Κατηγορία:Πορθμοί της Ελλάδας Κατηγορία:Στερεά Ελλάδα Κατηγορία:Παλιρροιακά φαινόμενα Κατηγορία:Χαλκίδα
Beat It
Το Beat It είναι τραγούδι που γράφτηκε από τον Μάικλ Τζάκσον, με παραγωγό τον Κουίνσι Τζόουνς και συμπαραγωγό τον Τζάκσον. Είναι το τρίτο single από το έκτο σόλο άλμπουμ του καλλιτέχνη, Thriller (1982). Κυκλοφόρησε στις 14 Φεβρουαρίου 1983 ακολουθώντας την επιτυχία των προηγούμενων singles του άλμπουμ, The Girl Is Mine και Billie Jean. Το τραγούδι προωθήθηκε με μια ταινία μικρού μήκους στην οποία ο Τζάκσον ενώνει δύο συμμορίες μέσω της δύναμης του χορού. Για τις ανάγκες του τραγουδιού, ο κιθαρίστας Έντι Βαν Άλεν εκτέλεσε solo κιθάρας, αλλά η δισκογραφική του εταιρεία τού απαγόρευσε να συμμετέχει στο μουσικό βίντεο. Ο Έντι Βαν Χάλεν εμφανίστηκε στη σκηνή με τον Τζάκσον κατά την περιοδεία των αδερφών Τζάκσον, Victory Tour.
Σημειώνοντας εμπορική επιτυχία, το Beat It βραβεύτηκε με 2 Γκράμι και 2 American Music Awards, ενώ συμπεριλήφθηκε στο Music Video Producers Hall of Fame. Μαζί με το μουσικό βίντεο του τραγουδιού συνέβαλε στο να γίνει το Thriller το πρώτο σε πωλήσεις άλμπουμ όλων των εποχών. Το single έγινε πλατινένιο το 1989. Το περιοδικό Rolling Stone τοποθέτησε το Beat It στην 337η θέση στον κατάλογο με τα 500 σημαντικότερα τραγούδια όλων των εποχών, καθώς και στην 81η θέση στον κατάλογο των 100 καλύτερων τραγουδιών κιθάρας.
Στο διάστημα μετά την κυκλοφορία του, το Beat It έχει διασκευαστεί από αρκετούς καλλιτέχνες, όπως το ροκ συγκρότημα Fall Out Boy, το χιπ χοπ συγκρότημα The Black Eyed Peas με φωνητικά της Fergie, και τον Weird Al Yankovic (ο τελευταίος σε εκτέλεση-παρωδία). Το τραγούδι χρησιμοποιήθηκε σε εκστρατεία κατά της οδήγησης υπό την επήρεια μέθης από την Εθνική Επιτροπή Ασφάλειας των ΗΠΑ.
Παραγωγή και μουσική
Το Beat It γράφτηκε από τον Μάικλ Τζάκσον για το άλμπουμ Thriller. Ο παραγωγός Κουίνσι Τζόουνς ήθελε να συμπεριλάβει ένα τραγούδι Ροκ εντ ρολ, αν και ο Τζάκσον δεν είχε δείξει ενδιαφέρον σε αυτό το είδος μουσικής. Ο Τζάκσον αργότερα δήλωσε, «Ήθελα να γράψω ένα κομμάτι, το οποίο θα ήθελα να αγοράσω αν αγόραζα ένα κομμάτι της ροκ... Με αυτό τον τρόπο το προσέγγισα και ήθελα τα παιδιά να το ευχαριστηθούν - οι μαθητές στα σχολεία και στα κολλέγια». Αφού άκουσε για πρώτη φορά τα ηχογραφημένα φωνητικά, ο Τζόουνς δήλωσε ότι ήταν ακριβώς αυτό που έψαχνε. Ο ροκ κιθαρίστας Έντι Βαν Χάλεν, πρώτος στη σειρά κιθαρίστας του χαρντ ροκ συγκροτήματος Van Halen, έλαβε την πρόταση να προσθέσει ένα solo κιθάρας.
Όταν αρχικά ήρθε σε επαφή με τον Τζόουνς, ο Βαν Χάλεν νόμιζε ότι λάμβανε μια κλήση φάρσας. Όταν όμως κατάλαβε ότι ήταν αληθινή πρόταση, ο Βαν Χάλεν ηχογράφησε το solo κιθάρας δωρεάν. «Το έκανα ως χάρη», δήλωσε αργότερα. «Ήμουν απόλυτα ηλίθιος, σύμφωνα με το υπόλοιπο συγκρότημα, τον μάνατζέρ μας και τον υπόλοιπο κόσμο. Δεν χρησιμοποιήθηκα. Ήξερα τι έκανα - δεν κάνω κάτι εκτός και αν θέλω να το κάνω». Ο Βαν Χάλεν ηχογράφησε το κομμάτι του, μετά την επίσκεψη του Τζόουνς και του Τζάκσον στο σπίτι του μουσικού, όπου του έφεραν μια «εκδοχή σκελετού» για το κομμάτι. Ο Στηβ Λουκάθερ δήλωσε, «αρχικά το λικνίζαμε καθώς ο Έντι εκτέλεσε ένα καλό solo - αλλά ο Κούινσι νόμιζε ότι ήταν πολύ σκληρό. Για το λόγο αυτό, έπρεπε να μειώσουμε τον παραμορφωμένο ήχο της κιθάρας και αυτό ήταν που κυκλοφόρησε». Το τραγούδι ήταν ένα από τα τέσσερα κομμάτια του άλμπουμ Thriller που ολοκληρώθηκαν τελευταία. Τα άλλα ήταν το Human Nature, το P.Y.T. (Pretty Young Thing) και το The Lady in My Life.
Στο τραγούδι, ακριβώς πριν ξεκινήσει το solo του Βαν Χάλεν, ακούγεται ένας θόρυβος που μοιάζει με τον χτύπο μιας πόρτας. Κάποιοι υποστηρίζουν πως αυτό το χτύπημα έγινε από κάποιο άτομο που έμπαινε στο στούντιο ηχογράφησης του Έντι. Άλλοι ισχυρίζονται ότι αυτός ο ήχος ήταν απλά ένα χτύπημα που έδωσε ο μουσικός στην κιθάρα του. Ο ήχος, ωστόσο, ήταν ένα χτύπημα του Τζάκσον στα ντραμς, όπως αναφέρεται στις σημειώσεις του άλμπουμ. Οι στίχοι του Beat It μιλούν για την ήττα και το κουράγιο, ενώ έχουν περιγραφεί ως «λυπηρό σχόλιο για την ανθρώπινη φύση». Ο στίχος don't be a macho man λέγεται ότι εκφράζει την αποστροφή του Τζάκσον για τη βία, καθώς επίσης ότι αναφέρεται στην κακοποίηση που υπέστη ο Τζάκσον ως παιδί από τον πατέρα του, Τζόσεφ. Το τραγούδι παίζεται στο κλειδί του μικρού Ε σε ένα σχετικά γρήγορο τέμπο 132 κτύπων ανά λεπτό. Στο τραγούδι, το φωνητικό εύρος του Τζάκσον κυμαίνεται μεταξύ B3 και D5.
Τα ντραμς στο τραγούδι παίζονται από τον συνιδρυτή του συγκροτήματος Toto, Τζεφ Πορκάρο.
Κυκλοφορία και υποδοχή
Το Beat It κυκλοφόρησε στις 14 Φεβρουαρίου 1983, μετά τις επιτυχίες των The Girl Is Mine και Billie Jean στα τσαρτ. Ο Φράνκ Ντιλέο, αντιπρόεδρος της Epic Records, έπεισε τον Τζάκσον να κυκλοφορήσει το "Beat It" ενώ το Billie Jean κατευθυνόταν προς την 1η θέση. Ο Ντιλέο, ο οποίος θα γινόταν αργότερα μάνατζερ του Τζάκσον, πρόβλεψε ότι και τα δύο τραγούδια θα παρέμεναν στο Top 10 της εβδομάδας την ίδια στιγμή. Το Billie Jean έμεινε στην κορυφή του Billboard Hot 100 για 7 εβδομάδες, πριν χάσει την πρωτιά από το Come On Eileen. Το τραγούδι των Dexys Midnight Runners έμεινε στην 1η θέση για μια εβδομάδα, πριν αντικατασταθεί από το Beat It.
Το Billie Jean και το Beat It βρέθηκαν στο Top 5 την ίδια στιγμή, κάτι που έχουν καταφέρει να κάνουν λίγοι καλλιτέχνες. Το single παρέμεινε στην κορυφή του Hot 100 για 3 εβδομάδες. Το τραγούδι έφθασε επίσης στην 1η θέση του US R&B Singles Chart και στη 14η θέση του Billboard Top Tracks Chart στις ΗΠΑ. Το Beat It έφθασε στην 1η θέση στην Ισπανία και στις Κάτω Χώρες (Ολλανδία), στην 3η θέση στο Ηνωμένο Βασίλειο, στο Top 20 στην Αυστραλία, στη Νορβηγία, στην Ιταλία, στη Σουηδία και στην Ελβετία, στην 31η θέση στη Δανία και στη 47η θέση στη Γαλλία.
Σε άρθρο του Rolling Stone, ο Κριστοφέρ Κοννέλι περιγράφει το Beat It ως το καλύτερο κομμάτι του άλμπουμ Thriller, προσθέτοντας ότι «δεν είναι καθόλου κομμάτι της disco». Σημείωσε για το «ικανό χορευτικό κομμάτι», «η φωνή του Τζάκσον πετά στα ύψη σε όλη τη μελωδία, ο Έντι Βαν Χάλεν κάνει check-in με ένα solo κιθάρας, ενώ εσύ μπορείς να χτίσεις ένα συνεδριακό κέντρο στο backbeat». Ο Στέφεν Τόμας Έρλεβαϊν, του Allmusic, δήλωσε ότι το τραγούδι είναι «σκληρό» και «τρομακτικό». Ο Ρόμπερτ Κριστγκάου ισχυρίστηκε ότι το κομμάτι, στο οποίο ο Έντι Βαν Χάλεν «διευθύνει τη βραδιά του στην υπηρεσία του antimacho», είναι ο «θρίαμβος και το θρίλερ». Το Slant Magazine παρατήρησε ότι το τραγούδι έχει «ασυνήθιστο χαριεντισμό με το ιδίωμα της ροκ». Το Stylus εξέφρασε την έκπληξη του για το γεγονός ότι ο Βαν Χάλεν εκτέλεσε ένα ροκ solo κιθάρας σε τραγούδι της R&B. Το κομμάτι επίσης έλαβε επαίνους από τον βιογράφο Τ. Ράντι Ταραμπορρέλλι, ο οποίος δήλωσε ότι το κομμάτι ήταν «θορυβώδες».
Μουσικό βίντεο
thumb|Ο Τζάκσον στο μουσικό βίντεο για το Beat It
Το μουσικό βίντεο για το Beat It βοήθησε να γίνει ο Τζάκσον παγκόσμιο είδωλο της ποπ. Στο βίντεο γίνεται η πρώτη μεταχείριση μαύρων νέων και δρόμων από τον Τζάκσον. Και το Beat It και το Thriller είναι αξιοσημείωτα για τη «μαζική χορογραφία» των συγχρονισμένων χορευτών, ένα σήμα κατατεθέν του Τζάκσον.
Το βίντεο σκηνοθετήθηκε από τον Μπoμπ Γκιράλντι, με παραγωγούς τους Άντονι Πάιν και Μάρι Μ. Ενσάιν με τη βοήθεια της GASP! Productions, και χορογραφήθηκε από τον Μάικλ Πέτερς, ο οποίος επίσης συμμετείχε, μαζί με τον Βίνσεντ Πάτερσον, ως έναν από τους κύριους χορευτές. Σε αντίθεση με άλλες πηγές που το αναφέρουν, ο Τζάκσον δεν συμμετείχε στη δημιουργία της χορογραφίας. Ο Τζάκσον ζήτησε από τον Γκιράλντι, ο οποίος ήταν εμπορικός διευθυντής αλλά όχι διευθυντής μουσικών βίντεο, να φτιάξει το σενάριο για το βίντεο του Beat It επειδή του άρεσε το διαφημιστικό που είχε διευθύνει ο Γκιράλντι για τη WLS-TV στο Σικάγο, για ένα παντρεμένο ζευγάρι δύο γέρων τυφλών ανθρώπων, οι οποίοι αντί να φύγουν από μια υποβαθμισμένη συνοικία, την οποία άλλοι λευκοί εγκατέλειψαν, έμειναν και δημιούργησαν ένα κόμμα για τα παιδιά της περιοχής. Σε αντίθεση με τη λαϊκή γνώμη, το βίντεο δεν επηρεάστηκε από το μιούζικαλ West Side Story - στην πραγματικότητα επηρεάστηκε από την παιδική ηλικία του Γκιράλντι στο Πάτερσον του Νιου Τζέρσεϊ.
Το βίντεο, το οποίο κόστισε στον Τζάκσον 150.000 δολάρια, καθώς η CBS αρνήθηκε να το χρηματοδοτήσει, γυρίστηκε στο Skid Row του Λος Άντζελες - κυρίως στη East 5th Street — γύρω στις 9 Μαρτίου 1983. Για να προσθέσει αυθεντικότητα στην παραγωγή, αλλά και για να φέρει ειρήνη μεταξύ τους, ο Τζάκσον είχε την ιδέα να συμπεριληφθούν μέλη των συμμοριών των Crips και των Bloods. Μαζί με τα 80 μέλη των συμμοριών, το βίντεο, το οποίο έδωσε πολλές ευκαιρίες για δουλειά στους χορευτές στις ΗΠΑ, επίσης έχει 18 επαγγελματίες χορευτές και 4 χορευτές του break dance. Εκτός από τους Τζάκσον, Πέτερς και Βίνσεντ Πέτερσον, το καστ συμπεριλαμβάνει τους Μάικλ ΝτεΛορένζο, Στόνι Τζάκσον, Τράσι Γκάνς, Τόνι Φίλντς, Πέτερ Τράμμ, Ρικ Στόουν και Τσέριλ Σόνγκ.
Το βίντεο έκανε την παγκόσμια πρεμιέρα του στο MTV στις 31 Μαρτίου 1983 αν και ούτε το Beat It ούτε το Billie Jean ήταν, όπως πολλές φορές είχε ισχυρισθεί, το πρώτο μουσικό βίντεο ενός Αφροαμερικανού καλλιτέχνη στο MTV. Λίγο μετά την πρεμιέρα του, το βίντεο παιζόταν σε άλλα προγράμματα για βίντεο όπως το Video Soul του καναλιού BET, το Night Tracks του καναλιού SuperStation WTBS και το Friday Night Videos του καναλιού NBC. Στην πραγματικότητα, το Beat It ήταν το πρώτο βίντεο που δημοσιεύθηκε στην πρώτη εκπομπή του τελευταίου προγράμματος, στις 29 Ιουλίου 1983.
Το βίντεο αρχίζει με τα νέα για μια μάχη που κυκλοφορούν σε ένα μικροεστιατόριο. Η σκηνή επαναλαμβάνεται σε μια αίθουσα μπιλιάρδου, από όπου μέλη συμμοριών φθάνουν με τα πόδια, με περονοφόρο και με υπονόμους. Η κάμερα μεταφέρεται σε άλλο μέρος, όπου βρίσκεται ο Τζάκσον ξαπλωμένος σε ένα κρεβάτι, ενώ σκέφτεται την παράλογη βία. Ο τραγουδιστής φεύγει από το δωμάτιο αφού ακούει την αναταραχή που προκαλούν οι αντιμαχόμενες συμμορίες. Φορώντας ένα κόκκινο σακάκι, ο Τζάκσον χορεύει στον δρόμο για το μικροεστιατόριο και στην αίθουσα μπιλιάρδου, πριν τη μάχη. Φθάνοντας στη σκηνή, όπου αρχίζει μια μονομαχία με μαχαίρια μεταξύ των δύο αρχηγών, ο τραγουδιστής σταμάτα τη μάχη και αρχίζει μαζικός χορός. Το βίντεο τελειώνει με τα άλλα μέλη των συμμοριών να χορεύουν, συμφωνώντας ότι η βία δεν είναι η λύση στα προβλήματα τους.
Το μουσικό βίντεο εμφανίζεται στα παρακάτω βίντεο άλμπουμ: Video Greatest Hits – HIStory, HIStory on Film, Volume II, Number Ones, στο έξτρα DVD του Thriller 25 και στο Michael Jackson's Vision.
Ζωντανές εμφανίσεις
Στις 4 Ιουλίου 1984, ο Τζάκσον εκτέλεσε το Beat It κατά τη διάρκεια της περιοδείας Victory Tour, των Τζάκσον 5. Στη σκηνή εμφανίστηκε και ο Έντι Βαν Χάλεν. Το τραγούδι έγινε ένα από τα πιο σημαντικά κομμάτια του Τζάκσον, καθώς εκτελέστηκε σε όλες τις παγκόσμιες περιοδείες του - Bad, Dangerous και HIStory. Η εκτέλεση του Beat It στις 1 Οκτωβρίου 1992, κατά τη διάρκεια του Dangerous Tour, συμπεριλήφθηκε στο Michael Jackson: The Ultimate Collection. Το DVD αργότερα κυκλοφόρησε ως Live in Bucharest: The Dangerous Tour. Ο Τζάκσον επίσης εκτέλεσε το κομμάτι στο Michael Jackson: 30th Anniversary Special, μια συναυλία για τα 30 χρόνια solo καριέρας του. Ο Slash ήταν ο guest κιθαρίστας του κομματιού. Από τις καλύτερες στιγμές των συναυλίων του Τζάκσον είναι ότι η εκτέλεση του Beat It γίνεται καθώς ο ίδιος βρίσκεται σε γερανό (κάτι που θα κάνει αργότερα και για το Earth Song στο HIStory Tour). Το Beat It είναι κομμάτι, που μαζί με τα τραγούδια Thriller, Wanna Be Startin' Somethin' και Billie Jean, το οποιό ο Τζάκσον εκτέλεσε σε όλες τις περιοδείες του. Το τραγούδι ήταν προγραμματισμένο να εκτελεστεί και στην περιοδεία This Is It, η οποία ακυρώθηκε λόγω του ξαφνικού θανάτου του Τζάκσον.
Michael Jackson: The Experience
Το τραγούδι εμφανίζεται επίσης στο χορευτικό παιχνίδι Michael Jackson: The Experience.
Κληρονομιά
Το Beat It αναφέρεται ως ένα από τα πιο επιτυχημένα, αναγνωρισμένα, βραβευμένα τραγούδια στην ιστορία της ποπ μουσικής- και το τραγούδι και το βίντεο είχαν μεγάλο αντίκτυπο στην ποπ κουλτούρα. Το τραγούδι θεωρείται ως «πρωτοπόρο» στη μαύρη ροκ μουσική, και θεωρείται ακρογωνιαίος λίθος του άλμπουμ Thriller. Ο Έντι Βαν Χάλεν έλαβε επαίνους για το όπως θεωρείται από μερικούς «καλύτερο solo κιθάρας», βοηθώντας το Beat It να γίνει ένα από τα καλύτερα σε πωλήσεις singles όλων των εποχών.
Λίγο μετά την κυκλοφορία του, το Beat It συμπεριλήφθηκε στην εκστρατεία κατά του ποτού από την Εθνική Επιτροπή Ασφαλείας των ΗΠΑ, Drinking and Driving Can Kill a Friendship (Το Ποτό και η Οδήγηση Μπορούν να Σκοτώσουν μια Φιλία). Το τραγούδι συμπεριλήφθηκε και στο άλμπουμ που συνοδεύει την εκστρατεία. Ο Τζάκσον έλαβε ένα βραβείο από τον Πρόεδρο Ρόναλντ Ρήγκαν στον Λευκό Οίκο, ως αναγνώριση για την υποστήριξη που έδειξε στην εκστρατεία. Ο Ρήγκαν δήλωσε ότι ο Τζάκσον ήταν «απόδειξη του τι μπορεί να πετύχει ένα άτομο μέσα από έναν τρόπο ζωής απαλλαγμένο από κατάχρηση αλκοόλ ή ναρκωτικών. Οι νέοι και οι γέροι το σέβονται αυτό. Και αν οι Αμερικανοί ακολουθήσουν το παράδειγμα του, τότε μπορούμε να αντιμετωπίσουμε το πρόβλημα του ποτού και της οδήγησης και να νικήσουμε».
Το Beat It θεωρείται το τέταρτο πιο αγαπημένο κομμάτι στον κόσμο, σύμφωνα με έρευνα του 2005 από τη Sony Ericsson. Πάνω από 700.000 άνθρωποι σε 60 διαφορετικές χώρες ψήφισαν τα αγαπημένα τους κομμάτια. Οι ψηφοφόροι του Ηνωμένου Βασιλείου τοποθέτησαν το Billie Jean στην 1η θέση, μπροστά από το Thriller, με άλλα πέντε τραγούδια του Τζάκσον να λαμβάνουν θέσεις στο Τop ten. Το περιοδικό Rolling Stone τοποθέτησε το Beat It στην 337η θέση στον κατάλογο με τα 500 σημαντικότερα τραγούδια όλων των εποχών. Το τραγούδι ακούγεται στις ταινίες Back to the Future Part II, Ο Άρχοντας της Πασαρέλας (Zoolander) και Undercover Brother. Όταν ξανακυκλοφόρησε, ως μέρος της εκστρατείας Visionary το 2006, το Beat It έλαβε τη 15η θέση στο Ηνωμένο Βασίλειο. Το τραγούδι έχει χρησιμοποιηθεί σε τηλεοπτικές διαφημίσεις εταιρειών όπως οι: Budweiser, eBay, Burger King, Delta Air Lines, Juicy Fruit Gum, Game Boy, Coldwell Banker, nPower και NFL. Στο επεισόδιο Face the Music του τρίτου κύκλου της σειράς City Guys,, ο Τζαμάλ λέει στον Μπίλι Γουέστ, Well Gone Michael Jackson and Beat It (στην τελευταία σκηνή). Το Beat It επίσης εμφανίστηκε στο μουσικό βιντεοπαιχνίδι του 2008, Guitar Hero: World Tour, ως το τελευταίο τραγούδι της φωνητικής καριέρας.
Κατάλογος κομματιών
CD side: DVD side:
Beat It 2008
Για το Thriller 25, ο τραγουδιστής των The Black Eyed Peas, will.i.am, έκανε ένα remix του Beat It. Ονόματι Beat It 2008, το τραγούδι είχε επιπλέον φωνητικά από άλλο μέλος των Black Eyed Peas, την Fergie. Μετά την κυκλοφορία του, το 2008, το κομμάτι έλαβε τη 26η θέση στην Ελβετία, έφθασε στο Top 50 στη Σουηδία και στη 65η θέση στην Αυστρία. Μετά την αναδιατύπωση του ως Moby's Sub Mix, κυκλοφόρησε με τα singles Jam και Who Is It το 1992, καθώς και με το single They Don't Care About Us το 1996 (και ξανακυκλοφόρησε ως μέρος της εκστρατείας του Visionary ), και ήταν η δεύτερη remix εκδοχή του Beat It που κυκλοφόρησε επίσημα.
Υποδοχή
Το Beat It 2008 έλαβε γενικά αρνητικές απόψεις. Ο Ρομπ Σέφφιλντ, του Rolling Stone, ισχυρίστηκε ότι το κομμάτι ήταν «υποψήφιο για τη χειρότερη μουσική στιγμή του έτους». Ο Μπίλ Λάμπ, του About.com, δήλωσε ότι η εκδοχή της Fergie ήταν «ενοχλητική». Το Allmusic κριτίκαρε την Fergie επειδή «παπαγάλιζε τους στίχους του Beat It όπως τους ηχογράφησε ο Τζάκσον». Η Κελέφα Σανέχ, του Blender, σημείωσε ότι η τραγουδίστρια των Black Eyed Peas ανταλλάσσει στίχους με τον Τζάκσον. «Γιατί;», απόρησε. Ο Τοντ Γκίλκριστ έμεινε ευχαριστημένος που το remix διατήρησε το «εξαιρετικό solο κιθάρας» του Έντι Βαν Χάλεν, αλλά πρόσθεσε ότι το κομμάτι «κρατά την αμφίβολη τιμή να εμφανίσει τον Τζάκσον για μια φορά αρρενωπό, και μόνο στο πλαίσιο της ερμηνείας της μελωδίας από την Fergie με ύφος σαν αυτό του Kids Incorporated». Ο Τομ Έβινγκ της Pitchfork Media παρατήρησε ότι η «νευρική ευλάβεια της Fergie ήταν χάσιμο χρόνου».
Fall Out Boy
Το Beat It είναι μια επανεκτέλεση του αρχικού κομματιού του Μάικλ Τζάκσον από τους Fall Out Boy, και το πρώτο single από το live album, Live in Phoenix, και κυκλοφόρησε στις 25 Μαρτίου 2008. Το τραγούδι έχει ένα solo κιθάρας από τον Τζων Μάγιερ, το οποίο εκτελείται από τον Έντι Βαν Χάλεν στο αρχικό κομμάτι. Στις ΗΠΑ, έφθασε στη 19η θέση στο Billboard Hot 100, και έφθασε στη 21η θέση του Billboard Pop 100 Chart.
Προϊστορία, ηχογράφηση και κυκλοφορία
Στις αρχές του 2008, ανακοινώθηκε ότι το συγκρότημα Fall Out Boy θα επανεκτελούσε το Beat It για το άλμπουμ Live in Phoenix, μετά την επανεκτέλεση των Pierce the Veil, το 2007. Το συγκρότημα εκτέλεσε το τραγούδι σε χώρους όπως το Coors Amphitheatre και σε φεστιβάλ όπως το Carling Weekend στο Λίντς. Ο μπασίστας Πητ Βεντζ, ο οποίος ισχυρίζεται ότι έχει ιδεοληψία με τον Τζάκσον, δήλωσε ότι πριν ηχογραφήσει το κομμάτι, θα δει μόνο το Moonwalker. Επίσης ανακοινώθηκε ότι ο Τζων Μάγιερ θα προσθέσει το solo κιθάρας που εκτελέστηκε από τον Έντι Βαν Χάλεν στο αρχικό κομμάτι.
Ο κύριος τραγουδιστής του συγκροτήματος, Πάτρικ Σταμπ, δήλωσε ότι το συγκρότημα δεν σχεδίαζε να επανεκτελέσει το κομμάτι. «Βασικά, άρχιζα να το παίζω σε sound-check μια μέρα, και τότε αρχίσαμε να το παίζουμε, και τότε το εκτελέσαμε ζωντανά, και τότε το ηχογραφήσαμε και το συμπεριλάβαμε στο DVD». Ο Πητ Βεντζ πρόσθεσε ότι το συγκρότημα δεν σχεδίαζε να το κυκλοφορήσει καν ως single. «το Beat It έμοιαζε με κομμάτι που θα ήταν δροσερό και που θα μπορούσαμε να κάνουμε δικό μας», πρόσθεσε. Έχοντας ξοδέψει χρόνο ψάχνοντας για κιθαρίστα, ο Βεντζ πρότεινε τον Τζων Μάγιερ για να προσθέσει το solo κιθάρας. «Προσπαθούσαμε να σκεφθούμε ποιος σύγχρονος κιθαρίστας μπορεί να μείνει ως μύθος», σημείωσε αργότερα.
Μετά την κυκλοφορία του ως single τον Απρίλιο του 2008, η εκδοχή των Fall Out Boy έλαβε θέση στο iTunes' Top 10 Chart. Το τραγούδι έλαβε τη 13η θέση στην Αυστραλία και στη 14η θέση στη Νέα Ζηλανδία. Το κομμάτι έφθασε στη 75η θέση στην Αυστρία και στη 98η θέση στην Ολλανδία. Η The Times ισχυρίστηκε ότι η επανεκτέλεση ήταν «άσκοπη».
Μουσικό βίντεο
Το μουσικό βίντεο για την εκδοχή των Fall Out Boy διευθύνθηκε από τον Σέιν Ντρέικ, και έγινε προς τιμή του Τζάκσον. «Νομίζω ότι όταν κάνεις επανεκτέλεση κομματιού του Μάικλ Τζάκσον, υπάρχει η προσδοκία ότι θα κάνεις ένα βίντεο όπως ο Μάικλ Τζάκσον», δήλωσε ο Σταμπ. «Ότι αποφασίσαμε να κάνουμε ήταν εμπνευσμένο από τον Μάικλ Τζάκσον και την μυθολογία γύρω του. Υπάρχουν πολλές εικόνες και παραπομπές για μας, αλλά σε κάποιο σημείο, δεν είναι ένα από τα βίντεο του. Είναι σαν όλα τα βίντεο του, αλλά με προϋπολογισμό των Fall Out Boy, άρα δεν είναι τόσο φανταστικό». Τα κοστούμια για το βίντεο μοιάζουν με αυτά του αρχικού. «Το κοστούμι μού μοιάζει με αυτό των χορευτών στο αρχικό βίντεο του Μάικλ Τζάκσον, όπως αυτού που παίζει τον αντίπαλο χορευτή», δήλωσε ο Βεντζ κατά τα γυρίσματα του βίντεο. Το μουσικό βίντεο έχει πολλές καμεές, συμπεριλαμβανομένου μαθημάτων καράτε/χορού που δόθηκε από τους Τόνι Χαλ, Ντόναλντ Φάισον και Τζόελ Ντάβιντ Μουρ, που ντύθηκαν όπως ο Μάικλ Τζάκσον. Η ταινία μικρού μήκους έλαβε υποψηφιότητα για MTV Video Music Award στην κατηγορία Best Rock Video.
Βιβλιογραφία
Κατηγορία:Τραγούδια του Μάικλ Τζάκσον Κατηγορία:Τραγούδια του 1982 Κατηγορία:Singles του 1983 Κατηγορία:Singles της Epic Records Κατηγορία:Dance-rock τραγούδια Κατηγορία:Νούμερο 1 singles στα Billboard Hot 100
Måneskin
Οι Måneskin (Ιταλική προφορά: [μόνεσκιν], Δανικά: [ˈmɔːnəˌske̝nˀ], δανικά για το «σεληνόφως») είναι Ιταλικό ροκ συγκρότημα. Σχηματίστηκε στη Ρώμη το 2016 και αποτελείται από τους Νταμιάνο Ντάβιντ (φωνή), Βικτόρια Ντε Άντζελις (μπάσο), Τόμας Ράτζι (κιθάρα) και Ίθαν Τόρκιο (ντραμς).
Το 2021, κέρδισαν την 71η έκδοση του Φεστιβάλ του Σαν Ρέμο με το τραγούδι Zitti e buoni και στη συνέχεια εκπροσώπησαν την Ιταλία με το ίδιο τραγούδι στην 65η έκδοση του, όντας νικητές και σε αυτή την διοργάνωση.
Έχουν αποκτήσει πολλούς φαν από την Ελλάδα, από όλη την Ευρώπη και από όλο τον κόσμο.
Πριν από το X Factor
Τα μέλη της μπάντας συναντήθηκαν πρώτα ως μαθητές του ίδιου γυμνασίου. Το όνομα της μπάντας επιλέχθηκε όταν έπρεπε να εγγραφούν στο Pulse, έναν τοπικό διαγωνισμό μουσικής για αναδυόμενες μπάντες. Καθώς σκεφτόταν, η Βικτώρια, η οποία είναι μισή Δανέζα, την ζήτησαν οι συμμαθητές της να πει μερικές δανικές λέξεις και συμφώνησαν για το Måneskin ("σεληνόφως"), αν και το νόημά του δεν σχετίζεται με το ίδιο το συγκρότημα. Ο Διαγωνισμός Pulse σημείωσε επίσης μια καμπή στην καριέρα τους, καθώς έπρεπε να αρχίσουν να γράφουν τα δικά τους τραγούδια. Ο διαγωνισμός τους οδήγησε να αποδώσουν στο Felt Music Club & School και αργότερα κέρδισαν το πρώτο βραβείο.
Αργότερα έπαιξαν ως μουσικοί στους δρόμους της συνοικίας Κόλι Πορτουένσι της Ρώμης, καθώς και στο ιστορικό κέντρο της Ρώμης, συμπεριλαμβανομένης της Via del Corso. Μια από τις πρώτες ζωντανές συναυλίες τους έξω από την πατρίδα τους πραγματοποιήθηκε στη Φαέντσα, στη συνάντηση ανεξάρτητων δισκογραφικών εταιρειών του 2016. Περίπου 30 άτομα παρακολούθησαν την παράσταση. Μετά από ένα ταξίδι στη Δανία, κατά τη διάρκεια του οποίου το συγκρότημα παρουσίασε επίσης ζωντανές εμφανίσεις, οι Måneskin ενίσχυσαν τη συνοχή τους και άρχισαν να παίζουν μαζί για αρκετές ώρες την ημέρα.
Το πρώτο άλμπουμ και πρώτες επιτυχίες
Το πρώτο τους σινγκλ, "Chosen", κυκλοφόρησε στις 24 Νοεμβρίου 2017 από τη Sony Music και κατατάχθηκε στο νούμερο 2 στο Ιταλικό FIMI Singles Chart. Συμπεριλήφθηκε στο EP του ίδιου τίτλου, που κυκλοφόρησε στα μέσα Δεκεμβρίου 2017 και αποτελούταν κυρίως από διασκευές που είχαν εκτελεστεί στο παρελθόν κατά τη διάρκεια των ζωντανών εκπομπών του X Factor. Το EP πιστοποιήθηκε με πλατίνα από την Ομοσπονδία της Ιταλικής Μουσικής Βιομηχανίας.
Στις 23 Μαρτίου 2018, το συγκρότημα κυκλοφόρησε το πρώτο τους σινγκλ στην ιταλική γλώσσα, το "Morirò da re", το οποίο συνέχισε την εμπορική επιτυχία τους. Το πρώτο στούντιο άλμπουμ των Måneskin, με το "Morirò da re" και τη μπαλάντα "Torna a casa", κυκλοφόρησαν στις 26 Οκτωβρίου 2018. Τόσο το άλμπουμ, με τίτλο Il ballo della vita, όσο και το σινγκλ "Torna a casa" έφτασαν στην κορυφή των τσαρτ στην Ιταλία. Για την προώθηση του άλμπουμ, το συγκρότημα κυκλοφόρησε θεατρικά μια ταινία ντοκιμαντέρ, με τίτλο This Is Måneskin. Η ταινία έκανε πρεμιέρα στις 26 Οκτωβρίου 2018 στην Ιταλία.
Φεστιβάλ Μουσικής του Σαν Ρέμο 2021 και Teatro d'ira
Οι Måneskin κέρδισαν το Φεστιβάλ Μουσικής του Σαν Ρέμο 2021 με το τραγούδι "Zitti e buoni". Το συγκρότημα ανακοίνωσε το νέο του έργο με τίτλο Teatro d'ira, με το Vol. 1 σετ να κυκλοφορεί στις 19 Μαρτίου 2021. Εκπροσώπησαν την Ιταλία το στο Ρότερνταμ στις 22 Μαΐου κερδίζοντας την πρώτη θέση.
2020-παρόν: Φεστιβάλ Σανρέμο, Γιουροβίζιον
Τον Οκτώβριο του 2020 ανακοίνωσαν το έβδομο σινγκλ τους, "Vent'anni". Τον Μάρτιο του 2021, κέρδισαν το μουσικό φεστιβάλ του Σανρέμο του 2021 "Zitti e buoni". Το συγκρότημα ανακοίνωσε ένα εγχείρημα με τίτλο Teatro d'ira, με το πρώτο μέρος να κυκλοφορεί στις 19 Μαρτίου 2021. Ανακοινώθηκαν ως νικητές της Γιουροβίζιον του 2021, εκπροσωπώντας την Ιταλία με το "Zitti e buoni", στο Ρότερνταμ, στις 22 Μαΐου 2021, με 524 πόντους. Ήταν πρώτοι στην ψηφοφορία του κοινού και τέταρτοι στις επιτροπές.
Το συγκρότημα ανακοίνωσε ένα νέο άλμπουμ προς το τέλος του έτους με συναυλίες τον Δεκέμβριο του 2021 με μια περιοδεία που θα ξεκινήσει από τον Μάρτιο του 2022 η οποία έχει πουλήσει πάνω από 60.000 εισιτήρια.
Παραπομπές
Κατηγορία:Συμμετέχοντες στο διαγωνισμό τραγουδιού Eurovision με την Ιταλία Κατηγορία:Διαγωνισμός Τραγουδιού Eurovision 2021 Κατηγορία:Μουσικά συγκροτήματα Κατηγορία:Συμμετέχοντες στη Eurovision Κατηγορία:Ιταλικά μουσικά συγκροτήματα Κατηγορία:Νικητές Διαγωνισμού Τραγουδιού Eurovision
Άγιος Μαρτίνος Κέρκυρας
Ο Άγιος Μαρτίνος είναι χωριό της Κέρκυρας. Διοικητικά ανήκει στον δήμο Βόρειας Κέρκυρας της περιφέρειας Ιονίων Νήσων και σύμφωνα με την απογραφή του 2011, ο πληθυσμός του ανέρχεται στους 115 κατοίκους.
Γενικά στοιχεία
Βρίσκεται στο βόρειο τμήμα της Κέρκυρας και είναι κτισμένος σε υψόμετρο 160 μέτρων. Αναγνωρίστηκε επίσημα ως οικισμός το 1940 και στην απογραφή του ιδίου έτους είχε πληθυσμό 31 κατοίκων.
Διοικητικά υπήχθη αρχικά στην επαρχία Κερκύρας μέχρι και το 1997 που καταργήθηκαν οι επαρχίες. Έως το 1989 ήταν χωριό της κοινότητας Λαυκίου, ενώ από το 1989 μέχρι το 2010 ανήκε στον δήμο Θιναλίου. Έπειτα περιήλθε στον δήμο Κέρκυρας και από το 2019 ανήκει στον νεοσύστατο δήμο Βόρειας Κέρκυρας.
Παραπομπές
Κατηγορία:Δήμος Κέρκυρας Κατηγορία:Χωριά της Κέρκυρας Κατηγορία:Δήμος Βόρειας Κέρκυρας
TRT World
thumb|280px|Τα γραφεία του TRT στην Κωνσταντινούπολη, όπου βρίσκεται και η έδρα του TRT World
Το TRT World είναι ένα Τουρκικό διεθνές Αγγλόφωνο ειδησεογραφικό κανάλι που λειτουργεί όλο το 24ωρο με έδρα την Κωνσταντινούπολη. Μεταδίδει ειδήσεις και ενημερωτικές εκπομπές στην τηλεόραση και στο διαδίκτυο. Απευθύνεται σε παγκόσμιο ακροατήριο και μεταδίδεται μέσω δορυφορικών, καλωδιακών και ψηφιακών πλατφορμών.
Εκτός από την έδρα της στη Κωνσταντινούπολη, η TRT World έχει κέντρα εκπομπής στην Ουάσινγκτον, το Λονδίνο, τη Μουμπάι, τη Σιγκαπούρη, το Πεκίνο, το Ισλαμαμπάντ, τη Μπανγκόκ και την Τζακάρτα. Η TRT World ανήκει ιδιοκτησιακά στον δημόσιο ραδιοτηλεοπτικό οργανισμό της Τουρκίας, στην Τουρκική Ραδιοφωνία Τηλεόραση και είναι μέλος της Ένωσης Διεθνών Ραδιοτηλεοπτικών Υπηρεσιών.
Ένας δηλωμένος στόχος του TRT World είναι η παροχή ειδήσεων που προκαλούν μια αλλαγή στα πρότυπα σκέψης των τηλεθεατών. Το γεγονός ότι το TRT World έχει προσπαθήσει πολλές φορές να ωραιοποιήσει τη κυβέρνηση Ερντογάν στα μάτια της διεθνούς κοινότητας καθώς και η εντελώς μεροληπτική στάση του σε ορισμένα θέματα της διεθνούς επικαιρότητας έχει οδηγήσει πολλούς να το χαρακτηρίσουν ως προπαγανδιστικό κανάλι.
Εξωτερικοί σύνδεσμοι
Κατηγορία:Τουρκική Ραδιοφωνία Τηλεόραση Κατηγορία:Μέσα Μαζικής Ενημέρωσης της Τουρκίας Κατηγορία:Μέλη της Ευρωπαϊκής Ραδιοτηλεοπτικής Ένωσης Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2015
Καστελνουόβο Μπεραρντένγκα
Το Καστελνουόβο Μπεραρντένγκα (ιταλικά: Castelnuovo Berardenga) είναι ιταλικός δήμος στην Επαρχία της Σιένα, στην περιφέρεια της Τοσκάνης.
Παραπομπές
Κατηγορία:Δήμοι της Επαρχίας της Σιένα
Βύβλος
Η Βύβλος ή Τζουμπάιλ (αραβικά: جبيل) είναι πόλη του Λιβάνου στις ακτές της Μεσογείου. Πιστεύεται ότι πρωτοκατοικήθηκε μεταξύ 8800 και 7000 π.Χ. και σύμφωνα με αποσπάσματα αποδιδώμενα στον ημιθρυλικό φοίνικα ιστορικό Σαγχουνιάθων, χτίστηκε από τον Κρόνο ως η πρώτη πόλη στην Φοινίκη. Κατά τους φοινικικούς χρόνους ήταν μεγάλο ναυτιλιακό και εμπορικό κέντρο, κυρίως λόγω της εξαγωγής παπύρου. Σήμερα θεωρείται η παλαιότερη συνεχώς κατοικούμενη πόλη του κόσμου. Απότελεί Μνημείο Παγκόσμιας Κληρονομιάς της UNESCO.
Ονομασία
Η Βύβλος ήταν Χαναανίτικη πόλη κατά την εποχή του χαλκού με την ονομασία Gubal, ενώ την ίδια εποχή εμφανίζεται και ως Gubla στις επιστολές της Αμάρνα. Κατά την εποχή του σιδήρου η πόλη ονομάζεται Gebal στη φοινικική γλώσσα ενώ εμφανίζεται στην εβραϊκή βίβλο με το όνομα Geval (εβραϊκά:גבל). Πολύ αργότερα, κατά τις σταυροφορίες, η πόλη αναφέρεται Gibalet. Το χαναανικό/φοινικικό όνομα (GBL, ήτοι Gubal, Gebal κτλ) μπορεί να ετυμολογηθεί από το gb, που σημαίνει «πηγάδι» ή «πηγή/προέλευση», και El, το όνομα του ανώτατου θεού του πανθέου της Βύβλου. Η σύγχρονη πόλη είναι γνωστή με το αραβικό όνομα Jubayl ή Jbeil (جبيل), που συνδέεται άμεσα με το χαναανιτικό. Κατά μία άλλη άποψη το όνομα προέρχεται από τη φοινικική λέξη GBL που σημαίνει «όριο», «περιοχή» ή «κορυφή βουνού», όπως στην ουγκαριτική γλώσσα όπου το GBL σημαίνει «βουνό», παρόμοια με το αραβικό jabal.
Το όνομα Βύβλος είναι ελληνικό. Ο πάπυρος πήρε το αρχικό ελληνικό του όνομα (βύβλος, βυβλινός) από το γεγονός ότι εξάγωνταν στο Αιγαίο μέσω της Βύβλου, ενώ επίσης η λέξη βιβλίον, και «Βίβλος» έλκουν την καταγωγή τους από αυτό το όνομα.
Μυθολογία
Σύμφωνα με τον μύθο, η αρχαία αιγυπτιακή θεότητα Ίσιδα πήγε στη Βύβλο για να βρει τα μέλη του νεκρού συζύγου της Όσιρι. Τα νερά ξέβρασαν το κιβώτιο με τα μέλη του Όσιρι στις ακτές της Φοινίκης, όπου και χώθηκε στη ρίζα ενός δένδρου. Το δένδρο αναπτύχθηκε ταχύτατα και έκρυψε το κιβώτιο στον κορμό του. Όταν όμως το έκοψαν για την υποστύλωση της στέγης του βασιλικού ανακτόρου, το δένδρο άρχισε να διαχέει εξαιρετική ευωδία.
Ακούγοντας η Ίσιδα το γεγονός ταξίδεψε στη Βύβλο. Εκεί μεταμορφωμένη σε βρεφοκόμο, η βασίλισσα της εμπιστεύθηκε την ανατροφή του νεογέννητου γιου της. Η Ίσιδα δέχτηκε και θα έκανε το παιδί αθάνατο, αν η μητέρα του δεν ταραζόταν, όταν είδε τη θεά κάποιο βράδυ να λούζει το παιδί στις καθαρτήριες φλόγες. Για να την καθησυχάσει, η Ίσιδα της αποκάλυψε ποια ήταν και τον λόγο που την έφερε στη Φοινίκη. Ο βασιλέας της παρέδωσε τον πολύτιμο στύλο και η θεά απέσπασε το φέρετρο του συζύγου της, το κατάβρεξε με τα δάκρυά της και το μετέφερε στην Αίγυπτο. Εκεί το έκρυψε στα έλη της Βουτούς, μακριά από το μίσος του Σετ.
Βιβλιογραφία
Κατηγορία:Αρχαίες πόλεις των Φοινίκων Κατηγορία:Πόλεις του Λιβάνου Κατηγορία:Μνημεία Παγκόσμιας Κληρονομιάς στο Λίβανο
Καστιλιόνε ντ'Όρτσα
Το Καστιλιόνε ντ'Όρτσα (ιταλικά: Castiglione d'Orcia) είναι ιταλικός δήμος στην Επαρχία της Σιένα, στην περιφέρεια της Τοσκάνης.
Παραπομπές
Κατηγορία:Δήμοι της Επαρχίας της Σιένα
Πρωτάθλημα ποδοσφαίρου Μπανγκλαντές
Η Πρέμιερ Λιγκ Μπανγκλαντές (αγγλικά: Bangladesh Premier League, BPL) αποτελεί την κορυφαία κατηγορία στο σύστημα ποδοσφαιρικών πρωταθλημάτων Μπανγκλαντές. Υπεύθυνη για τη διεξαγωγή του πρωταθλήματος είναι η Ποδοσφαιρική Ομοσπονδία Μπανγκλαντές.
Εξωτερικοί σύνδεσμοι
Μπανγκλαντες Πρωταθλημα Μπαγκλαντες
Ποδαλείριος
Στην ελληνική μυθολογία, ο Ποδαλείριος (< πούς + λείριον (κρίνος, νάρκισσος), "αυτός που έχει ευαίσθητα ή ωραία πόδια" ) ήταν γιος του Ασκληπιού και της Ηπιόνης, αδελφός του Μαχάονα. Ήταν γνωστός γιατρός από την Τρίκκη της Θεσσαλίας, προστάτης της «επιμελουμένης τα εσωτερικά νοσήματα» Ιατρικής, δηλαδή της σημερινής Παθολογίας. Αντιθέτως, ο Μαχάων ήταν προστάτης της Χειρουργικής.
Τα δυο αδέλφια συμμετείχαν στον Τρωικό Πόλεμο. Στην Ιλιάδα (Β 733) αναφέρονται ως αρχηγοί των κατοίκων της Τρίκκης, της Οιχαλίας και της Ιθώμης. Προσέφεραν πολλές υπηρεσίες στους Αχαιούς, περιποιούμενοι τους ασθενείς και τραυματίες με «επωδάς», εσωτερικά και εξωτερικά φάρμακα από βότανα και με χειρουργικές επεμβάσεις.
Παραπομπές
Κατηγορία:Αρχαίοι Έλληνες ιατροί Κατηγορία:Πρόσωπα της ελληνικής μυθολογίας Κατηγορία:Τρωικός Πόλεμος Κατηγορία:Μυθολογία της αρχαίας Θεσσαλίας
Νέσσα
Η Νέσσα (Nessa) είναι Άινου, θεϊκό πνεύμα του φανταστικού κόσμου που δημιούργησε ο Άγγλος συγγραφέας Τζον Ρόναλντ Ρούελ Τόλκιν.
Κατηγορία:Το Σιλμαρίλλιον (χαρακτήρες)
Φίλιππος της Ορλεάνης (1869-1926)
Ο Φίλιππος (Philippe d'Orléans, 6 Φεβρουαρίου 1869 - 28 Μαρτίου 1926) από τον Οίκο των Βουρβόνων-Ορλεάνης ήταν δούκας της Ορλεάνης (1894-1926) και, ως Φίλιππος H΄, τιτουλάριος βασιλιάς της Γαλλίας (1894-1926).
Βιογραφία
Ο Λουδοβίκος Φίλιππος Ροβέρτος ήταν γιος του Φιλίππου, Κόμη του Παρισιού, Δούκα της Ορλεάνης και διεκδικητή βασιλιά (ως Φίλιππος Ζ΄) της Γαλλίας, και της Μαρίας Ισαβέλλας της Ορλεάνης, κόρης του Αντωνίου, Δούκα του Μονπανσιέ.
Στις διεκδικήσεις του ως τιτουλάριου βασιλιά της Γαλλίας (κατά τους Ορλεανιστές), ως επικεφαλής του Οίκου της Ορλεάνης και ως δούκα της Ορλεάνης τον διαδέχθηκε ο εξάδελφός του Ιωάννης, Δούκας του Γκιζ.
Οικογένεια
Το 1896 νυμφεύτηκε τη Μαρία Δωροθέα των Αψβούργων-Λωρραίνης, κόρη του Ιωσήφ Καρόλου, Αρχιδούκα της Αυστρίας-Ουγγαρίας. Δεν απέκτησαν απογόνους.
Αναφορές σε πηγές
Κατηγορία:Δούκες της Ορλεάνης Κατηγορία:Οίκος της Ορλεάνης